Wilayat ka magam: 
Wakiya: ”Rawdur Riyaheen”, Imam Abdulah bin Asad Yafeyee 44e ål 442), Pg 119 


Ek buzurg riwayat karte hain ke unki mulaqat Hazrat Khizir -J 44 se mulaqat 
hui, to buzurg ne Hazrat Khizar h- 445 se pucah ke apne apney se bhi bara koi 


Allah ka wali dekha hai, to jawab me unhone farmaya, haan maine dekha hai 


Ek martaba mai Masjide Nabawi me gaya dekha Huzur £ de daur ke ke mohaddis 
Hazrat Sheikh Abdur Razzaq 4° æ% 243) dars e hadees de rahe hain, aur ek nojawan 


bahot door kinare par baithe hua hai, sir usen apne zaanoh par daal rakha hai 


Hazrat Khizir -d 44 kehte hain ke mai us nojawan ke paas kareeb gaya, usko 
salaam kiya, usne sir nahi uthaya, kaha walekum assalam, kaha nojawan yahan 
baithe ho, wahan Mohaddis Abdur Razzaq ka dars chal raha hai, Rasulallah # ka 
kaul byan kar rahe hai, utho jao wahan par dars e hadees suno, nojawan ne ab bhi 
apna sir nahi uthaya, ab bhi sir jhuka hua hai, kehta hai, ai kehne wale sun, wahan 
wo hai jo Abdur Razzaq se hadees sun rahe hain, yahan wo hai to Razzaq se hadees 


sunta hai 


Ab yeh hai wilayat kaun kisko pehchanega, Hazrat Khizir -di 44 ne farmaya, acha 
itna bara dawa, phir batao mai kaun hun, nojawan ne sir uthaya, bola, agar farasate 
momin haq hai to ap Khizir hain, Hazrat Khizir 22-41 44e kehte hain, maine nigah 
daali uske qalb par dekhun ke iska maqaam e wilayat kya hai, farmate hain, kasan 
wahdahu la shareek ko, na iski wilayat ki mujhe inteha nazar aati thi aur na hi 


ibteda nazar aati thi. 


Riwayat: Hazrat Shibil 4e àl 2432) ek martaba namaz parha rahe the, ke Hazrat 
Junaid Baghdadi 4e ål 44) tashreef laye, Hazrat Shibli ki zubaan me lugnat thi aur 
Junaid wakht ke Imam aur Mufti the, ab Hazrat Shibli namaz parha rahe to ‘alham’” 
ki hai barabar nahi nikal rahi hai (choti 'haiy' se par rahe hain), Hazrat Baghdadi ne 


namaz nahi pari inke piche, tanha pari, dono ne apni namaz pari 


Junaid Baghdadi jaise bahar nikle awaaz ayi, Junaid, aaj agar Shibli ki iqtedah me 


namaz par leta to tu saleheen ke barey buland maqam par pahonch jata, arz kiya, 


Maula, uske talaffuz sahi nahi, awaaz ayi, Junaid tu uske alfaaz dekh raha tha aur 


hum uska dil dekh rahe the 


Ala Hazrat Fazeley Bareilvi 4e 4! 442) apni “Al Malfooz” me irshad farmate hain, ke 
Hazrat Khizir -d 4de se kisi ne pucha, bataiye, kya Rasul ki ummat me apne aisa 


bhi wali dekha jiske maqaam ko ap bhi samajha na sake hoan. 


Hazrat Khizir 22-41 44 ne kaha, haan aisa hua, ek martaba mai safar me tha to dekha 
ek shaks godri oraiy hue sarak ke kinare soya hua hai, mai uske kareeb gaya, uspe 
nigaah dali to mai jaan gaya ye wakht ka abdaal hai, maine uske pairo ko hilaya aur 
kaha, ai wakht ke abdaal utho, aayo mai aur tum dono milke Allah ka zikr karen, to 
usne kaha, jaiye apna kaam kijiye, hum jis jagah mashgul hain ap us jagah 
mashggul nahi ho sakte, Khizar -d 445 ne kaha acha chalo mere liye dua kar do, 
kaha apko dua ki kya zarurat hai, agar tum dua nahi karoge to mai abhi shoar kar 
dunga ke tum abdaal ho, phir mat kehna, makhluk e khuda ajayegi yahan par, to 
usne kaha, ke ap agar ye batayenge ke mai abdaal hun to kya mai ye nahi bataunga 
ke ap Khizir hain, apne kaha dekho zid na karo dua kar do, kaha ke mai nigahon se 


ojhal ho jaun to mujhe ilzaam na dena, itna kaha aur nighao se ojhal ho gaya 


Hazrat Khizir -d 4415 farmate hain, ke mai agey bara to dekha ek aur goadri oraiy 
hue hai, nigaah dali, to malum hua ek khatun hain, wakht ki abdaalan hain, maine 
awaaz lagayi mohtarma uthiye Allah ka zikr karen, kaha hum jahan mashgul hain 
hume rehne do apna kaam karo, pucha apne, aap kaun, kaha jisse milke aa rahe ho 
usi ki biwi hun, kaise ana ho gaya, kaise zahir ho gaya, kaha falan abdaal ka inteqal 
ho gaya unhi ke janaze me aye the, acha dua kar dijiye hamare haq me, kaha, Khizir 
tumhe dua ki kya zarurat, to phir mai shoar kar dunga ke tum abdaalan ho, to mai 
bhi shoar kar dungi ke ap Khizir hain, wohi jumle kahe, aur nigaho se ojhal ho 


gayin wo. 


Hazrat Khizir 22-41 4e kehte hain, ke kasam wahdahu lashareek ki, koi Allah ka 
wali aisa nahi jo meri nigaho me na ho, meri nigaho se chup jaye, maine zameen, 


aasmaan, arsh, kursi, saari jagah nigaah daali, magar unka maqaam nahi paya, unhe 


nahi dekha to mai ye kehne par majbur ho gaya, ke Rasulallah ki ummat me aise bhi 


wali hain jinke magaam ko mai bhi nahi janta, aur unka martaba kya hai. 


Ek martaba Tajul Auliya maghrib ki namaz ke liye maghrib me tashrif le gaye, Imam 
ne dekha ke wakht ka itna bari wali e qamil masjid me aya hua hai to meri kya 
majaal ke Huzur ke hote hue mai namaz paraun, arz kiya ke Huzur namaz ap hi 
parayen, apka zyada tak wakht jazb ki kaifiyat me guzarta tha, Allah ki mohabbat 
me dubey hue rehte the, us wakht bhi ap aisi hi kaifiyat me they 


Ap musalley pe aye, namaz parana shru ki, taqbire ula ke baad, jab ruku kiya to 
apne kai martaba ruke kiye, phir sajdah farmaya to kai sajdeh farmaye, is tarah pehli 
raqat muqammal hui, dusri raqat me bhi khuch isi tarah ka mamla raha, teesri raqat 
me jab ki salaam phair diya jata hai, ap salaam pherne ke bajai phir khare ho gaye, 
choathi raqat ke liye khare ho gaye aur isme wohi hua ke kai baar ruku aur sajdeh 


farmaya, qaidah me kafi dair baithne ke baad salaam phera. 


Log hairat zada hue, kashmakash chal rahi thi logon ke dilon me, khuch log soch 
rahe the ke namaz hui hi nahi kyun ke humne aisi namaz kabhi pari nahi aur khuch 
log jo apko jante the, wali mantey the inhone khyal kiya ke humne Allah ke wali ki 
ibteda me namaz pari hai to yaqeenan qabul hogi, chunache pehle tabqe ke log 
uthey aur namaz dubara pari, ap musalle pe ab bhi baithe hue hain, jab un logo ne 
namaz lotayi to ap uthey aur darwaze ke taraf chalte hain to logo ne ghair liya, 
Huzur hum apko beshaq Allah ka wali maante hain, par ye kaisi namaz apne parayi. 
Apne jazb ki kaifiyat me hi muskurake irshad farmaya, jaisi kitaab me likha tum 
waisi namaz parte ho, aur jaisa kitaab wala bolta Tajuddin waisi namaz parta 


(subhanallah) 


Maqaam e Wali: 
Hadees: Sahih Bukhari, Vol 2, Hadees 3037 


Hazrat Abu Huraira 4e (Jai dl (02) kehte hain, ke Rasulallah $ se riwayat hai ke 
Sarkar ne irshad farmaya, Allah jab apne bando me se kisiko apna mehbub bana leta 


hai, to Allah Jibreel ko nida karta hai, ai Jibreel jaan le maine falah bande ko apna 


mehbub bana liya hai, tu bhi ussey mohabbat kar, phir Jibreel bhi us bande se 


mohabbat karne lagta hai, aur iske baad 


Jibreel hdi 445 farishto ke darmiyaan me aate hain, aur farishto ko mukhatib karke 
kehte hain, ai farishto beshaq Allah apne falah bande se mohabbat karta hai, usko 
apna mehbub bana liya hai, tum bhi sabh us se mohabbat karo, kyunke mai bhi 
karta hun, tum bhi karo, phir Allah ke Nabi £ farmate hain ke asmaan ke tamam 
farishte ussey mohabbat karte hain aur usko apna wali bana lete hain, aur phir ye 
farishte zameen par aate hain aur logo ke dilon me inki mohabaat aur maghbuliyat 
daal di jaati hai, mashur kar diya jata hai, ke inki wilayat ka zikr asmaano me bhi ho 
raha hai, ab tum bhi pehchaan lo, ye Allah ka wali hai. 

- Sahih Muslim, Hadees 2637 

- Imam Malik ne Moata Imam Malik me Vol 3, Pg 953, Hadees 1710 

- Musnade Ahmed me Vol 2, Pg 509, Hadees 10623 

- Imam Aby Noyem ne Hilyatul Auliya me Vol 7, Pg 41 

- Imam Bahyqi ne Kitabuz Zuhad, Vol 2, Pg 301, Hadees 805 


- Imam Tirmizi ne Kitabuz Tafseer, Hadees 3161 


